ร้านนี้คุณพ่อซื้อให้ทานตั้งแต่เด็กค่ะ ชอบทานมาก โดยเฉพาะก๊วยเตี๋ยวคั่วกรอบที่ต้องสั่งเกือบทุกครั้ง ขอให้คุณพ่อซื้อมาให้ทานจนคุณพ่อแอบเอือมค่ะ55 เพราะร้านนี้ลูกค้าเยอะ ต้องรออาหารค่ะ แต่ไม่เคยผิดหวังนะคะ

-บรรยากาศ-
ร้านนี้อยู่ในซอยแปลงนาม ตั้งเป็นรถเข็นขายอยู่ริมถนนเลยค่ะ ทางร้านจะกางโต๊ะไว้2ข้างของฟุตบาทค่ะ เค้าจะผัดจานต่อจาน ย่างกระทะร้อนๆกันให้เห็นเลยค่ะ ได้บรรยากาศ Street food มากๆค่ะ

-อาหารที่สั่ง-
1.*** “ก๊วยเตี๋ยวคั่วกรอบ” (70บาท) ทางร้านจะเอาเส้นใหญ่กับเครื่องทะเล ทั้งปลาหมึกสด ปลาหมึกแช่ และกุ้ง กับไก่ที่หมักมาแล้ว มาคลุกเคล้ากับไข่ไก่ และแป้ง ทอดในน้ำมันร้อนๆ ทานแบบกรอบนอกนุ่มใน เส้นหนึบหนับดีค่ะ ที่ชอบคือต้องทานกับน้ำจิ้มสุกี้ของทางร้านด้วยค่ะ เข้ากันดี หอมอร่อยค่ะ
2. “เซี่ยงไฮ้ขี้เมากระทะร้อน” (70บาท) เส้นเซี่ยงไฮ้สีใส ผัดกับใบกระเพรา ปลาหมึกสด แลาหมึกแช่ และกุ้ง รสชาติเผ็ดดีค่ะ ทานไปคนไป เพราะกลัวใหม่ ปรุงรสมาอ่อนเค็มไปนิด เลยปรุงเพิ่มอีกหน่อย อร่อยเลยค่ะ ^^*

-บริการ-
เจ้าของร้านใจดีค่ะ เตรียมของเอง ผัดเองเลยค่ะ มีลูกชาย กับลูกน้องมาช่วยด้วย

-การเดินทาง- 
ซอยแปลงนาม ข้างซอยเท็กซัสสุกี้ค่ะ

KiMCHi WaSaBi
19/10/2013